CELEX: 62014TN0333
Language: sk
Date: 2014-05-13 00:00:00
Title: Vec T-333/14: Žaloba podaná 13. mája 2014 – Helbrecht/ÚHVT – Lenci Calzature(SportEyes)

21.7.2014   
            
            
               SK
            
            
               Úradný vestník Európskej únie
            
            
               C 235/29
            
         Žaloba podaná 13. mája 2014 – Helbrecht/ÚHVT – Lenci Calzature(SportEyes)
   (Vec T-333/14)
   2014/C 235/39
   Jazyk, v ktorom bola podaná žaloba: nemčina
   
      Účastníci konania
   
   
      Žalobca: Andreas Helbrecht (Hilden, Nemecko) (v zastúpení: C. König, Rechsanwalt)
   
      Žalovaný: Úrad pre harmonizáciu vnútorného trhu (ochranné známky a vzory)
   
      Ďalší účastník konania pred odvolacím senátom: Lenci Calzatzre SpA (Turchetto-Montecarlo, Taliansko)
   
      Návrhy
   
   Žalobca navrhuje, aby Všeobecný súd:
   
               —
            
            
               zrušil rozhodnutie piateho odvolacieho senátu Úradu pre harmonizáciu vnútorného trhu (ochranné známky a vzory) z 27. februára 2014 vo veci R 830/201-5,
            
         
               —
            
            
               zaviazal na náhradu trov konania Úrad pre harmonizáciu vnútorného trhu (ochranné známky a vzory) a spoločnosť Lenci Calzatura S.p.A., ak vstúpi do tohto konania.
            
         
      Dôvody a hlavné tvrdenia
   
   
      Prihlasovateľ ochrannej známky Spoločenstva: žalobca.
   
      Prihlasovaná ochranná známka Spoločenstva: slovná ochranná známka „SportEyes“ pre tovary zaradené do triedy 25 – prihláška ochrannej známky Spoločenstva č. 7 5 04  525.
   
      Majiteľ ochrannej známky alebo označenia namietaných v námietkovom konaní: Lenci Calzature SpA.
   
      Namietaná ochranná známka alebo označenie: obrazové ochranné známky, ktoré obsahujú slovné prvky „EYE SPORT EYE“, „EYE fashion EYE“ a „EYE“ pre tovary zaradené do triedy 25.
   
      Rozhodnutie námietkového oddelenia: vyhovenie námietke.
   
      Rozhodnutie odvolacieho senátu: zamietnutie odvolania.
   
      Dôvody žaloby: porušenie článku 8 ods. 1 písm. b) nariadenia č. 207/2009.